text: করোনাভাইরাসে আক্রান্ত জবি শিক্ষার্থীকে আইসোলেশনে নেয়া | 896365 | কালের কণ্ঠ | kalerkantho
  ঝালকাঠিতে সুগন্ধা ও বিষখালী নদীর পানি বৃদ্ধি ( ৪ জুন, ২০২০ ১৬:৩৬ )
  করোনাভাইরাসে আক্রান্ত জবি শিক্ষার্থীকে আইসোলেশনে নেয়া হয়নি
  ৮ এপ্রিল, ২০২০ ১৫:১৫ | পড়া যাবে ১ মিনিটে
  জগন্নাথ বিশ্ববিদ্যালয়ের ২০১৯-২০ শিক্ষাবর্ষের জেনেটিক ইন্জিনিয়ারিং বিভাগের এক শিক্ষার্থী করোনাভাইরাসে সংক্রমিত হয়েছে। গতকাল মঙ্গলবার পরীক্ষা শেষে তাকে করোনাভাইরাস পজিটিভ বলে নিশ্চিত করে আইইডিসিআর।
  আজ বুধবার আইইডিসিআর কর্তৃপক্ষ থেকে এসে তাকে আইসোলেশনে নিয়ে যাবার কথা থাকলেও তারা এখনও নিয়ে যায়নি বলে জানা গেছে। তিনি এখন পরিবারের সাথে উত্তরার বাড়িতে অবস্থান করছে।
  কনিক স্বপ্নীল নামের এক জবি শিক্ষার্থী থেকে জানা যায়, করোনাভাইরাস আক্রান্ত শিক্ষার্থীকে আইইডিসিআর আলাদা রাখতে বলেছে। আর সমস্যা হলে তাদের জানাতে বলেছে। তবে আইইডিসিআর এখন আসতে পারবে না জানিয়েছে। আর যে রিপোর্ট দেখেছেন তিনি পরে যোগাযোগ করবেন।
  করোনাভাইরাস সংক্রমিত শিক্ষার্থী জানান, গত ১ সপ্তাহ ধরে তার জ্বর ও মাথা ব্যথা ছিল৷ গত সোমবার আইইডিসিআর হটলাইনে ফোন দিলে তাকে আইসিডিডিআরবি নিয়ে যায়৷ পরে গত মঙ্গলবার পরীক্ষা শেষে তাকে করোনাভাইরাস পজিটিভ বলে আইসিডিডিআরবি নিশ্চিত করে।